PROIECT

Regulament – cadru al Consiliului Local al Tinerilor

I. DISPOZIŢII GENERALE

Consiliul Local al Tinerilor – formă de reprezentare şi împuternicire a tinerilor

1.Consiliul Local al Tinerilor (în continuare – Consiliu), este o formă de reprezentare a tinerilor la nivel local, creat la iniţiativa tinerilor din comunitate şi aprobat prin decizia Consiliilor locale ale autorităţilor publice locale de nivelul I şi II în temeiul Legii privind administraţia publică locală. Consiliul este menit să asigure participarea activă a tinerilor la viaţa locală şi regională, în special, în procesul de luare a deciziilor ce îi privesc.

2. Consiliul este organizat şi funcţionează independent, scopul căruia este altul decît obţinerea de venit, este apolitic şi are rol consultativ. Autoritatea publică locală asigură Consiliul cu spaţiu pentru desfăşurarea eficientă a activităţilor în vederea realizării obiectivelor sale.

3. Consiliul îşi desfăşoară activitatea în conformitate cu Convenţia ONU cu privire la drepturile copilului, Carta Europeană cu privire la participarea tinerilor la viaţa comunităţilor locale şi regionale, Constituţia Republicii Moldova, Legea cu privire la drepturile copilului, Legea cu privire la tineret, alte acte legislative în vigoare, Hotărîrile Guvernului, în special Strategia pentru tineret, deciziile autorităţilor publice centrale şi locale, precum şi cu prezentul Regulament – cadru.

Principiile de activitate ale Consiliului

4. Consiliul îşi organizează activitatea în baza următoarelor principii:

a) independenţă – dreptul şi capacitatea Consiliului de a-şi organiza activitatea în condiţii care exclud orice presiune asupra acestuia, fără careva imixtiune din partea autorităţilor şi adulţilor;

b) transparenţă – toate activităţile Consiliului sunt aduse la cunoştinţa tinerilor din comunitate;

c) nediscriminare – Consiliul implică tineri, fără nici o discriminare, indiferent de rasă, culoarea, sexul, limbă, religia, opinia publică sau altă opinie a acestora, a părinţilor sau a reprezentanţilor legali, de originea lor naţională, etnică sau socială, de situaţia lor materială, de incapacitatea lor, de naşterea lor sau de altă situaţie.

d) încurajarea participării tinerilor – Consiliul încurajează activităţi ale tinerilor desfăşurate pe bază de voluntariat;

e) dezvoltarea parteneriatelor – activităţile Consiliului se realizează în colaborare şi parteneriat cu autorităţile publice locale şi alţi actori sociali din comunitate şi din afara ei.

Obiectivele Consiliului

5. Activitatea Consiliului este orientată în vederea atingerii următoarelor obiective:

a) formarea unui mediu în care tinerii se pot exprima şi dialoga între ei şi cu administraţia publică locală, cu factorii de decizie și cu alți actori sociali, în problemele care îi interesează;

b) responsabilizarea tinerilor în ceea ce priveşte identificarea şi soluţionarea propriilor probleme, prin prezentare consiliului local al adulţilor şi altor autorităţi, factorilor de decizie, a recomandărilor cu privire la activităţile de tineret şi problemele cei afectează; 

c) oferirea posibilităţii tinerilor de a învăţa practica cetăţeniei democratice, a exprimării, comunicării, dialogului, negocierii, luării deciziei şi evaluării, precum şi dezvoltarea abilităţilor de lider, de a deveni cetăţean activ;

d) încurajarea participării tinerilor la identificarea, prevenirea şi rezolvarea problemelor comunităţii în a cărei rază își desfășoară activitățile;

e) promovarea oportunităţilor egale între semenii lor şi excluderea oricăror forme de discriminare.

Atribuţiile Consiliului

6. Consiliul are următoarele atribuţii principale:

a) reprezentarea tinerilor la nivel de comunitate;

b) identificarea intereselor, necesităţilor şi problemelor tinerilor din comunitate;

c) definirea în comun cu autorităţile publice locale a politicilor de tineret şi implementarea acestora;

d) participarea la elaborarea și implementarea Planului local de acţiuni în domeniul tineretului;

e) prezentarea rapoartelor anuale Adunării Generale şi consiliului local al adulţilor;

f) înaintarea propunerilor consiliului local al adulţilor pentru luarea deciziilor ce îi privesc, precum şi consultarea documentelor cu privire la tineret la solicitarea autorităţilor de orice nivel;

g) susţinerea şi acordarea consultanţei copiilor şi tinerilor care vor să se asocieze în asociaţii obşteşti de copii şi tineri;

h) determinarea structurii şi alegerea organelor de conducere ale Consiliului;

i) desemnarea reprezentantului/reprezentanţilor săi la Consiliul Tinerilor din unităţile administrativ-teritoriale de nivelul II;

j) convocarea Adunării Generale a Tinerilor;

k) aprobarea Regulamentului de funcţionare a Consiliului;

l) aprobarea bugetului conform planului de activităţi şi estimarea costurilor pentru implementarea acestuia;

m) administrarea patrimoniului Consiliului;

n) stabilirea relaţiilor de colaborare cu alte consilii similare;

o) organizarea alegerilor unui nou Consiliu, la expirarea mandatului.

Componenţa Consiliului

7. Consiliul este alcătuit din copii şi tineri cu vîrsta cuprinsă între sau 14 – 30 de ani, care sunt aleşi prin vot direct, secret şi liber exprimat. 

8. Numărul de consilieri în Consiliu este în raport direct cu numărul de consilieri a consiliului local al adulţilor pentru unitatea administrativ-teritorială respectivă, cu excepţia unităţilor administrativ-teritoriale de nivelul II.

9. Componenţa Consiliului Local al Tinerilor din unităţile administrativ-teritoriale de nivelul II se stabileşte în felul urmator: 

a) fiecare Consiliu local al Tinerilor din sat/comună desemneaza un reprezentant, iar Consiliul local al Tinerilor din oraşe desemnează trei reprezentanţi. Reprezentanţii desemnaţi sunt aleşi prin votul a 2/3 din numarul Consilierilor aleşi.

10. O persoană poate candida pentru alegeri în calitate de consilier numai dacă întruneşte următoarele condiţii:

a) este înscrisă în Registru Local al Tinerilor;

b) este propusă pentru a candida din partea unui grup format din cel puţin 10 tineri;

c) nu este angajat al primăriei / aparatul preşedintelui raionului.

11. Pentru organizarea procedurii de alegere a membrilor în Consiliu, Adunarea Generală a tinerilor desemnează, cu majoritate de voturi, o comisie specială, numită în continuare Comisia Electorală Locală, care organizează şi coordonează desfăşurarea alegerilor şi este formată dintr-un număr impar de tineri, dar nu mai puţin de cinci membri.

12. Comisia Electorală Locală are următoarele atribuţii:

a) fixarea perioadei de depunere a cererilor pentru a candida şi înregistrarea candidaţilor;

b) stabilirea duratei campaniei electorale;

c) aprobarea Listei candidaţilor pentru alegeri;

d) fixarea datei alegerilor;

e) pregătirea buletinelor de vot;

f) organizarea întîlnirilor candidaţilor cu alegătorii, cu stabilirea condiţiilor egale de participare în campania electorală pentru toţi candidaţii;

g) monitorizarea campaniei electorale;

h) numărarea voturilor şi întocmirea procesului verbal al alegerilor;

i) anunţarea rezultatelor alegerilor.

13. Şedinţele Comisiei Electorale Locale sunt deliberative dacă la ele participă 2/3 din membrii aleşi. Hotărîrile Comisiei se adoptă, prin vot deschis, cu votul majorităţii membrilor prezenţi.

14. Comisia Electorală Locală îşi încetează activitatea la data convocării şedinţei de constituire a Consiliului.

15. În cadrul campaniei electorale candidaţii:

a) organizează campanii de prezentare a programelor lor electorale;

b) dispun în egală masură de spaţiu pentru anunţuri şi timp pentru întălniri cu alegătorii;

c) participă la dezbateri publice cu alegătorii.

16.  În ziua alegerilor, buletinele de vot se eliberează alegătorilor la prezentarea unui document de identitate, iar deţinătorul acestuia se semnează în Registrul Local al Tinerilor.

17. În timp de cel mult 10 zile de la data alegerilor, Comisia Electorală Locală organizează o şedinţă publică în care anunţă rezultatele alegerilor, şi anume dă citire listei candidaţilor şi numărul de voturi acumulat pentru fiecare din ei. La această şedinţă publică sunt invitaţi tineri, profesori, părinţi, consilierii adulţi, alţi actori sociali.

18. Se consideră aleşi ca membri ai Consiliului, tinerii care au acumulat cele mai multe voturi din numărul celor prezenţi la Adunare. Dacă ultimul mandat neatribuit are mai mulţi pretendenţi cu acelaşi număr de voturi, Comisia Electorală Locală, îl atribuie prin tragere la sorţi, întocmind un proces verbal asupra acestui fapt.

19. Consilierii sunt aleşi pe o perioadă de 2 ani, dar pentru reînnoirea Consiliului, iniţial mandatul a jumătate din consilieri expiră după un an. Desemnarea acestor consilieri se face la şedinţa de constituire a Consiliului, prin tragere la sorţi, de către Secretarul Consiliului. Preşedintele nu participă la această tragere la sorţi.

20. La preluarea mandatului, consilierii se angajează solemn ca să îndeplinească cu onestitate responsabilităţile prevăzute în Regulament, depunînd jurămîntul.

21. Orice membru al Consiliului poate renunţa la activitatea de consilier în orice moment, cu informarea prealabilă în scris al preşedintelui Consiliului. 

22. Un membru al Consiliului poate fi înlăturat din activitatea de consilier numai dacă, conform aprecierii unanime a consilierilor, nu mai corespunde condiţiilor cerute sau nu-şi exercită responsabilităţile asumate. Cel interesat nu participă la aceste deliberări. În cazul deciziei prin care se înlătură din activitate un consilier, această decizie aduce după sine o ” vacanţă de consilier” şi se completează cu următorul candidat supleant din listă, care nu a fost ales.

Drepturile şi responsabilităţile consilierilor

23. Membrii Consiliului au dreptul:

a) la libera opinie şi la libera exprimare a acesteia;

b) să aleagă şi să fie ales în structurile Consiliului;

c) de a fi informat despre activitatea Consiliului;

d) să solicite şi să primească de la autorităţile publice, precum şi alte persoane fizice şi juridice, informaţii ce vizează problemele tineretului;

e) să înainteze propuneri şi proiecte privind chestuini ce-i vizează pe tineri,

f) sa renunţe la calitatea de membru al Consiliului.

24. Membrii Consiliului îşi asumă următoarele responsabilităţi:

a) angajament de a activa în cadrul Consiliului pe toată perioada mandatului (cu excepţia cazurilor în care persoana atinge vîrsta de 30 ani pînă la sfârşitul mandatului);

b) de a fi prezent şi a participa activ la toate şedinţele Consiliului;

c) de a aborda problemele importante tineretului din comunitate şi de a depune eforturi pentru a învăţa şi replica bunele practici ale altor comunităţi;

d) de a veni cu iniţiative, analize şi recomandări, după necesitate, în cadrul activităţii comisiilor Consiliului;

e) de a demonstra voinţă pentru a produce schimbări;

f) de a conlucra fructuos cu membrii Consiliului şi alte persoane interesate în activităţi comune;

g) de a conlucra fructuos cu consiliul local al adulţilor în vederea soluţionării problemelor cu care se confruntă tinerii;

h) de a implica alţi tineri în lucrările şi activităţile Consiliului.

II. ORGANIZAREA ŞI FUNCŢIONAREA CONSILIULUI

Adunarea Generală a tinerilor

25. Adunarea Generală a tinerilor este un for reprezentativ al copiilor şi tinerilor din comunitate.

26. Membrii Adunării Generale a tinerilor sunt tinerii din comunitate înscrişi în Registrul Local al Tinerilor, care au împlinit vîrsta de 14 ani şi nu depăşesc vârsta de 30 ani. Înscrierea în Registrul Local al Tinerilor este benevolă şi conferă dreptul fiecăruia de a alege şi de a fi ales.

27. Adunarea Generală a Tinerilor se convoacă, de regulă, o dată în an, iar în caz de necesitate aceasta se convoacă în mod extraordinar. 

28. Convocarea Adunării Generale a Tinerilor se anunţă cu cel puţin 15 zile înainte.

29. Adunarea Generală a Tinerilor poate fi convocată de Preşedintele Consiliului, la cererea a cel puţin 1/3 din numărul total al membrilor Consiliului.
30. Adunarea Generală a tinerilor are următoarele atribuţii:


a) decide asupra creării sau lichidării Consiliului Local al Tinerilor;

b) alegerea membrilor Consiliului conform prevederilor prezentului Regulament;

c) monitorizarea activităţii Consiliului în baza rapoartelor obligatorii prezentate periodic de către Consiliu.

Regulamentul de funcţionare

31. Fiecare Consiliu activează în baza propriului Regulament de funcţionare.

32. Regulamentul de funcţionare este elaborat şi aprobat de către Consiliu.

33. Regulamentul de funcţionare trebuie să prevadă:

a) scopul şi obiectivele Consiliului;

b) componenţa Consiliului;

c) drepturile şi responsabilităţile consilierilor;

d) structura Consiliului;

e) şedinţele Consiliului;

f) sursele de finanţare ale Consiliului;

g) modul şi periodicitatea prezentării rapoartelor de activitate;

h) procedura de aprobare, modificare şi completare a Regulamentului;

i) procedura de încetare a activităţii Consiliului;

j) alte menţiuni.

Structura Consiliului

34. În cel mult 30 de zile de la alegeri, Comisia Electorală Locală convoacă Consiliul în şedinţa de constituire, în care se alege preşedintele Consiliului (primarul), vicepreşedintele (viceprimarul) şi secretarul Consiliului cu votul majorităţii consilierilor aleşi. Şedinţa de constituire este prezidată de cel mai în vîrstă consilier, ulterior de Preşedintele ales. 

35. Preşedintele Consiliului are următoarele atribuţii:

a) convoacă şi prezidează şedinţele Consiliului;

b) coordonează  activitatea Consiliului;

c) reprezintă Consiliul în raport cu organele administraţiei publice, cu alte persoane fizice şi juridice din ţară şi străinătate;

d) îndeplineşte şi alte atribuţii încredinţate de către Consiliu. 
36. În absenţa Preşedintelui (Primarului), atribuţiile lui sunt exercitate de către Vicepreşedinte (Viceprimar).

37. Secretarul Consiliului are următoarele atribuţii:

a) facilitează buna funcţionare a şedinţelor Consiliului;

b) asigură înştiinţarea convocării şedinţelor Consiliului;
c) asigură întocmirea proceselor-verbale, a altor documente privind activitatea Consiliului, precum şi păstrarea documentelor de corespondenţă;
d) îndeplineşte alte sarcini pentru asigurarea bunei desfăşurări a activităţii Consiliului.
38. Consilierii activează în comisii specializate, în dependenţă de problemele tinerilor.

39. Şedinţele comisiei nu sunt publice. Comisia poate hotărî ca în dezbaterile sale să fie prezente şi alte persoane interesate sau reprezentanţi ai presei. Comisia poate invita să participe la şedinţele sale specialişti şi tineri din comunitate.

40. Consiliul poate solicita de la autorităţile şi/sau instituţiile publice locale asistenţa unui coordonator local, investit cu următoarele atribuţii de bază:

a) acordarea asistenţei şi consultanţei Consiliului;

b) facilitarea legăturii tinerilor cu alţi actori sociali din comunitate;

c) promovarea imaginii Consiliului în raport cu adulţii şi tinerii din comunitate;

d) medierea situaţiilor de conflict.

41. Comisiile prezintă Consiliului rapoarte periodice privind activitatea acestora.

42. La fiecare şedinţă a comisiei se vor întocmi procese-verbale care reprezintă dovada desfăşurării în bune condiţii a acesteia.

Şedinţa Consiliului

43. Consiliul se întruneşte lunar în şedinţe ordinare şi, după necesitate mai des, în şedinţe extraordinare.

44. Covocarea consiliului local se face telefonic, prin e-mail sau prin orice alte mijloace, de către secretar cu cel puţin cinci zile înaintea şedintelor ordinare şi cu cel puţin trei zile înaintea şedintei extraordinare. În convocarea la şedintă se vor preciza data, ora, locul desfăşurării şi ordinea de zi a acesteia.

45. Toate şedinţele Consiliului sunt publice. La şedinţele Consiliului pot fi invitate şi alte persoane interesate.

46. Şedinţa Consiliului este deliberativă dacă la ea participă cel puţin 2/3 din numărul total al membrilor Consiliului şi există dovadă că membrii care lipsesc au fost anunţaţi în prealabil despre convocarea adunării.

47. Deciziile Consiliului se adoptă cu simpla majoritate a voturilor consilierilor prezenţi la şedinţă. 

48. Dezbaterile Consiliului, ordinea de zi, prezenţa cât şi modul în care şi-a executat fiecare consilier votul se consemnează într-un proces verbal întocmit de secretar şi semnat de preşedinte.

49. Toate procesele verbale, documentele, care au fost dezbătute în şedinţă precum şi alte documente sau corespondenţă se păstrează pentru o perioadă de XXX ani într-un loc destinat, care se asigură de către administraţia publică locală.

Planul de activitate al Consiliului

50. Consiliul îşi organizează activitatea în baza unui Plan de activitate (anual, trimestrial, lunar).

51. Planul anual de activitate trebuie să prevadă: obiective, activităţi, perioada, resursele financiare, responsabili, beneficiari, parteneri, rezultate aşteptate.

52. Planul anual de activitate a Consiliului se aprobă în cadrul unei şedinţe cu participarea actorilor sociali din comunitate şi a persoanelor interesate.

Finanţarea activităţilor Consiliului

53. Finanţarea activităţilor Consiliului se desfăşoară şi se efectuează în limitele alocaţiilor şi altor mijloace speciale.

54. Consiliul prezintă consiliului local al adulţilor programul activităţilor pentru a beneficia de suport financiar.

55. Consiliul întocmeşte bugetul anual al activităţilor.

56. Consiliul asigură transparenţa efectuării cheltuielilor pentru fiecare activitate.

Monitorizarea şi evaluarea activităţii Consiliului

57. Consiliul prezintă anual raport de activitate autorităţilor publice locale, partenerilor, donatorilor.

58. Activităţile efectuate de către Consiliu pot fi evaluate de către consilieri (autoevaluare), (consiliul local al adulţilor???), beneficiari, donatori şi experţi externi.

59. Rezultatele evaluărilor sunt accesibile pentru toţi tinerii din comunitate.

III. DISPOZIŢII FINALE

Lichidarea Consiliului

60. Consiliul poate fi lichidat numai cu votul a 2/3 din numărul total a membrilor Adunării Generale.

61. Consiliul local al adulţilor se înştiinţează despre decizia de lichidare a Consiliului în timp de cel mult 3 zile.

62. Bunurile rămase după lichidarea Consiliului sunt folosite, în conformitate cu prevederile legislaţiei în vigoare, pentru realizarea scopului şi obiectivelor Consiliului.

